เรียน คุณรบกวนสอบถามค่ะ เนื่องจากว่าปกติไม่ค่อยมีเวลาได้ออกกำลังกาย แต่ประจำเดือนมาตรงทุกเดือนค่ะประมาณ 3-4 วัน และจะมีประจำเดือนปริมาณค่อนข้างพอสมควร แต่ภายใน 2 เดือนมานี้ได้ออกกำลังกายสัปดาห์ละ 5 วัน เฉลี่ยวันละ 30 นาที และทำการคุมแคลลอรี่ในการกินอาหารโดยเฉลี่ยกินวันละไม่เกิน 1500 แคลฯค่ะ น้ำหนัก 50 สูง 162 ค่ะ อาจจะวิ่งบ้างคาร์ดิโอบ้าง บางครั้งในการคาร์ดิโอจะมีอาการแบบปวดเกร็งตรงท้องน้อย ซึ่งช่วงเดือนที่แล้วที่มีประจำเดือนคือไหลน้อยค่ะ แตสีของประจำเดือนยังเป็นสีแดงปกติแต่น้อยกว่าเดิม และเดือนนี้กค ประจำเดือนมาตรงเวลาค่ะแต่ปริมาณน้อยกว่าปกติเยอะมากคือไม่เต็มผ้าอนามัยเลยค่ะ สีของประจำเดือนคือสีแดงออกน้ำตาลเข้ม จึงอยากรบกวนสอบถามว่าเป็นปกติของร่างกายหรือไม่คะที่เป็นแบบนี้ // ขอบค่ะ
สวัสดีค่ะ การที่ประจำเดือนมาปริมาณน้อยกว่าปกตินั้น สาเหตุหนึ่งมาจากการออกกำลังกายที่มากเกินไปได้ และหากประจำเดือนมาปริมาณน้อย ก็จะออกสีแดงเข้มไปจนถึงสีน้ำตาลได้ เนื่องจากปริมาณเลือดที่มีน้อย ก็จะไหลออกจากมดลูกช้า จึงทำให้เลือดสัมผัสกับอากาศนาน เมื่อเลือดสัมผัสกับอากาศนาน ก็จะทำให้เกิดการเปลี่ยนสีจากปฏิกิริยาออกซิเดชั่น จากสีแดงสดก็จะกลายเป็นแดงเข้ม แดงคล้ำ สีน้ำตาลหรือเกือบดำก็ได้นอกจากนี้ สาเหตุอื่นๆ ที่ทำให้ประจำเดือนมาปริมาณน้อย เช่น มีความเครียด อดอาหาร มีน้ำหนักลด มีภาวะโลหิตจาง หรือมีพังผืดในมดลูก เป็นต้นแนะนำให้สังเกตประจำเดือนไปก่อน หากลดการออกกำลังกายลง ไม่หักโหมเกินไป และทานอาหารตามปกติ ประจำเดือนก็น่าจะกลับมามีปริมาณเป็นปกติค่ะ